“Knyp jouself en besluit in watter Suid-Afrika jy wil wakker word.” So skryf ’n vrou op die internet in reaksie op ’n ander se bydrae dat daar mense is, ook buitelanders in Suid-Afrika, wat nie ’n benul het van wat werklik in die land aangaan nie. Vir hulle bestaan dinge soos korrupsie, plaasaanvalle en ander geweldsmisdaad eenvoudig nie.
Die week se gebeure in die parlement herinner aan die raad om te kies in watter Suid-Afrika jy wil wakker word. Eers het pres. Jacob Zuma ’n baie rooskleurige prentjie oor Suid-Afrika se ekonomie geskets. Die miljoene werkloses en diegene wat nou hul werk verloor, sal stellig nie in dieselfde Suid-Afrika leef as Zuma nie.
Hierna het Zuma die wysheid kwytgeraak dat die Soedannese president, Omar al Basjir, nie werklik in Suid-Afrika was nie. Volgens Zuma was Basjir die gas van die Afrika-Unie en vir die duur van die beraad onder die regsoewereiniteit van die AU. Hierdie argument is reeds in wese deur die hooggeregshof verwerp en kenners van die internasionale reg verskil ook met dié uitleg.
Dit raak (alweer) tyd dat die howe ingryp om die ANC se ongrondwetlike manewales in die parlement tot orde te roep. Die howe moet nou aandui watter Suid-Afrika is die werklike een en watter een is Zuma se Lalaland. Geen wonder daar is voortdurend ’n foutvindery met die howe binne die ANC nie.
Dié verskynsel is nie uniek in Suid-Afrika nie. In die VSA staan dit bekend as “negative partisanship” (negatiewe partydigheid) wat sedert die 1980’s aan die verskerp is. Dit word toegeskryf aan die feit dat baie kiesers baie kwaad is. Peilings toon dat tot 80 persent van een party se kiesers soms in ’n mindere of meerdere mate kwaad is vir die ander party se leier. Die partydigheid blyk daaruit dat net twee persent van die ondersteuners van ’n party soms, of byna altyd, kwaad is vir hul eie party se leier.
Die Sunday Independent het pas ’n artikel deur prof. Susan Booysen van Wits geplaas waarin sy ’n klompie van die mees gesaghebbende peilings ontleed het om te bepaal hoe Zuma se gewildheid onder die kiesers nou lyk – met ander woorde sou hy ’n mosie van wantroue kon oorleef as die publiek self daarvoor of daarteen kon stem. Haar gevolgtrekking is dat Zuma dit dalk net-net met 50 % kan slaag. Oor die algemeen daal sy gewildheid.
Goed gestel. Die artikel bevat baie antwoorde op waarhede maar laat net soveel vrae ontstaan. Begryp die mense abstrakte begrippe? Weet baie van ons almal wat regtig in die land aangaan? Hoe lank moet alles aanvaar word? En so kan ek aangaan vir baie lank. Ek betwyfel verandering op n demokratiese wyse.
En waar is die grootbek DA en ANC nou……O ja ek het vergeet, nie die regte kleur om ‘n bohaai oor op te skop nie.
Watter brandstof mpy se hoof se hulle het nie witmense nodig nie. Ek wil ook weet sodat ek hulle kan vermy soos kfc en mc donalds.
Wat vir die een geld moet vir die ander ook. Mense moet hulle woorde begin tel maak nie saak watter kleur jou vel is
Nou maar wat stop jou, snuffel hulle self uit, en hang hulle aan die groot klok. Hoekom moet ander mense dit vir jou doen.
Net soos die studente wat tans die absurde “#Rhodesmustfall” veldtog by Qxford dryf terwyl hulle daar studeer danksy ‘n Rhodes-beurs wat aan hulle toegeken is, besef hierdie kêrel ook nie die ironie daarvan om haat vir wittes te verkondig terwyl hy werk vir ‘n maatskappy wat 100% deur wittes uitgedink, beplan en opgebou is nie. En presies daar is die probleem. Die waarde stelsels is bloot net te ver verwyder van mekaar om ooit versoen te kan word.,
Darius Venter, die hoofafrigter van die klub, wat in die Neserbeker-eindstryd 29-10 deur `n opportunistiese Lonmin geklop is, sê sy span het hard aan `n beter benadering gewerk en behoort nie sommer weer op die verkeerde voet betrap te word nie.